stanford-oval/wikipedia huggingface dataset:
Luettelo englannin kielen murteista
"Ishit"

Vaikka nämä eivät ole varsinaisesti murteita, ne ovat silti englannin tietynlaisia variantteja.
Benglish (Bengalilainen englanti)
Chinglish (Kiinalainen englanti)
Danglish (Tanskalainen englanti)
Dunglish (Hollantilainen englanti)
Englog (Filippiiniläinen englanti)
Engrish (Japanilainen englanti)
Finglish (Suomalainen englanti)
Franglais (Ranskalainen englanti)
Genglish/Ginglish/Germish/Pseudo-Anglicism (Saksalainen englanti)
Hinglish (Hindi/Intialainen englanti)
Hunglish (Unkarilainen englanti)
Konglish (Eteläkorealainen englanti )
Manglish (Malesialainen englanti)
Runglish (Venäläinen englanti)
Serblish (Serbialainen englanti)
Singlish (Singaporelainen englanti)
Spanglish/Nuyorican (Espanjalainen englanti)
Swenglish (Ruotsalainen englanti)
Taglish (Filippiiniläinen englanti)
Tanglish (Tamili-englanti)
Tinglish/Thailish (Thaimaalainen englanti)
Vinish (Vietnamilainen englanti)
Yeshivish (Yeshiva-englanti)
Yinglish (Yiddish-englanti)
Aiheesta muualla

Kartta Amerikan murteista
BBC:n arkisto Brittiensaarten aksenteista
International Dialects of English -arkisto (Arkistoitu – Internet Archive)
Damir Islamov

| Damir Islamov> Дамир Исламов |
| --- | --- |
 Islamovin kuva postimerkissä.
Henkilötiedot
Syntynyt: 13. lokakuuta 1996 Leninogorsk, Tatarstan, Venäjä
Kuollut: 7. maaliskuuta 2022 (25 vuotta) Zolote, Ukraina
Arvonimi: Venäjän federaation sankari
Damir Nazirovitš Islamov (ven. Дамир Назирович Исламов, tat. Дамир Назир улы Исламов, Damir Nazir ulı İslamov; 13. lokakuuta 1996 Venäjä – 7. maaliskuuta 2022 Ukraina) oli tataaritaustainen venäläinen sotilas, arvoltaan yliluutnantti. Hän kaatui 25-vuotiaana Ukrainan sodassa toimiessaan panssariryhmän komentajana. Kuolemansa jälkeen Islamoville pystytettiin patsas Leninogorskiin (Tatarstan) ja hänelle myönnettiin Venäjän federaation sankari -nimike.
Aiheesta muualla

"Damir Islamov - Venäjän sankari postuumisti. Tarina sankarin urotyöstä ja elämästä" (venäjäksi)
Luis Armando Collazuol

Luis Armando Collazuolin vaakuna
Luis Armando Collazuol (s. 10. helmikuuta 1948 Rosario) on argentiinalainen roomalaiskatolinen piispa. Hänet vihittiin papiksi Rosarion arkkihiippakuntaan 29. syyskuuta 1974 ja nimitettiin sen vihkipiispaksi sekä Elon titulaaripiispaksi 31. joulukuuta 1997. Piispaksi vihkiminen seurasi 27. maaliskuuta 1998. Pääkonsekraattorina toimi Eduardo Vicente Mirás, jota avustivat Jorge Manuel López, Mario Luis Bautista Maulión ja Héctor Sabatino Cardelli.
Collazuol sai 21. heinäkuuta 2004 nimityksen Concordian piispaksi, jonka virkaan hänet asetettiin 11. lokakuuta.
Liberaalikonservatiiviset reformistit

| Liberaalikonservatiiviset reformistit> Liberal-konservative Reformer |
| --- | --- |
  
  
  
Perustettu:  19. heinäkuuta 2015
Johto:   Jürgen Joost (pj.) 
Ideologia:   liberaalikonservatismi  talousliberalismi 
Poliittinen kirjo:  keskusta-oikeisto
Jäsenmäärä:  2 000
Liittopäivät:  0 / 736  (2021)
Osavaltioparlamentit:  0 / 1 868
Euroopan parlamentti:  1 / 96  (2019)
Kansainväliset jäsenyydet:  – Euroopan konservatiivien ja reformistien allianssi – Euroopan konservatiivien ja reformistien ryhmä
Kotisivu:  bund.lkr.de/start/
Infobox OKVirheellinen NIMI-arvo: 
Liberaalikonservatiiviset reformistit (saks. Liberal-konservative Reformer, LKR) on saksalainen keskusta-oikeistolainen poliittinen puolue, joka tunnettiin heinäkuusta 2015 marraskuuhun 2016 ALFA -nimisenä. Puolueella on kaksi edustajaa Saksan parlamentissa.
Luis Armando Bambarén Gastelumendi

Luis Armando Bambarén Gastelumendi vuonna 2012.
Luis Armando Bambarén Gastelumendi (14. tammikuuta 1928 – 19. maaliskuuta 2021) oli perulainen roomalaiskatolinen piispa. Hänet vihittiin jesuiittojen papiksi 15. heinäkuuta 1958 ja nimitettiin Liman arkkihiippakunnan vihkipiispaksi sekä Sertein titulaaripiispaksi 1. joulukuuta 1967. Piispaksi vihkiminen seurasi 7. tammikuuta 1968. Pääkonsekraattorina toimi Juan Landázuri Ricketts, jota avustivat Ricardo Durand Flórez ja Alcides Mendoza Castro.
Bambarén Gastelumendi sai 2. kesäkuuta 1978 nimityksen Chimboten prelaatiksi ja sitten 6. huhtikuuta 1983 piispaksi. Hän jäi eläkkeelle 4. helmikuuta 2004.
Luis Arce

| Luis Arce |
| --- | --- |
 Virallinen muotokuva (2020).
Bolivian presidentti
 8. marraskuuta 2020–  
Varapresidentti:  David Choquehuanca
Edeltäjä:  Jeanine Áñez
Henkilötiedot
Syntynyt: 28. syyskuuta 1963 (ikä 61) La Paz, Bolivia
Puoliso:  Lourdes Brígida Durán
Tiedot
Puolue:  Movimiento al Socialismo
 Nimikirjoitus
Luis Alberto Arce Catacora (s. 28. syyskuuta 1963 La Paz, Bolivia) on bolivialainen taloustieteilijä ja poliitikko, joka on toiminut maansa presidenttinä marraskuusta 2020. Arce oli Evo Moralesin presidenttikauden talousuudistusten suunnittelija. Uudistuksissa maan öljyvarat kansallistettiin, maatalousmaa jaettiin uudelleen, varakkaiden verotusta nostettiin ja paljon alkuperäisväestöä nostettiin köyhyydestä.
Moralesin ja Acren välissä maata johti väliaikainen oikeistolainen presidentti Jeanine Áñez, ja Morales oli maanpaossa.
Arcean hallitusta vastaan tehtiin epäonnistunut vallankaappausyritys 26. kesäkuuta 2024.
Croton-Harmonin rautatieasema

Croton-Harmonin rautatieasema on Croton-on-Hudsonissa New Yorkin osavaltiossa sijaitseva rautatieasema, jolla ei ole lipunmyyntiä. Junia lähtee New York Cityyn arkisin puolen tunnin välein. Nykyinen asemarakennus on valmistunut vuonna 1988.
Luis Augusto Castro Quiroga

Luis Augusto Castro Quiroga vuonna 2014.
Luis Augusto Castro Quiroga (8. huhtikuuta 1942 Bogotá – 2. elokuuta 2022) oli kolumbialainen roomalaiskatolinen arkkipiispa. Hänet vihittiin Consolata-lähetyssaarnaajien papiksi 24. joulukuuta 1967 ja nimitettiin San Vicente-Puerto Leguízamon apostoliseksi vikaariksi sekä Aquae Flaviaen titulaaripiispaksi 17. lokakuuta 1986. Piispaksi vihkiminen seurasi 29. marraskuuta. Pääkonsekraattorina toimi Angelo Acerbi, jota avustivat Mario Revollo Bravo ja José Luis Serna Alzate.
Castro Quiroga sai 2. helmikuuta 1998 nimityksen Tunjan arkkipiispaksi.
Luis Arroyo

Luis Arroyo vuonna 1962.
Luis Enrique Arroyo (18. helmikuuta 1927 Peñuelas – 13. tammikuuta 2016 Ponce) oli puertoricolainen baseballpelaaja. Peñuelasin kunnassa syntynyt Arroyo pelasi Major League -tasolla vuosina 1955–1963.
Arroyon joukkueina olivat:
St. Louis Cardinals (1955)
Pittsburgh Pirates (1956–1957)
Cincinnati Reds (1959)
New York Yankees (1960–1963)
Hän oli All-Star-pelaajana kahdesti vuosina 1955 ja 1961.
Damion Dantzler

| Damion Dantzler> Henkilötiedot |
| --- | --- |
Koko nimi:  Damion Eric Dantzler
Syntynyt: 13. helmikuuta 1976 (ikä 48)
Kansalaisuus:   Yhdysvallat
Koripalloilija
Pelipaikka:  Iso laitahyökkääjä / Sentteri
Pituus:  203 cm
Paino:  108 kg
NBA-varaus:  ei varattu 1998
Pelaajaura
Yliopistojoukkueet
1997–1998:  Louisvillen yliopisto
Seurajoukkueet
     2007–2008 2009 2010 2010–2011:  Etelä-Amerikka    Santa Cruz Warriors  Great Falls Explorers  Tampereen Pyrintö  Team Componenta  Salon Vilpas  Loimaan Korikonkarit
Valmennusura
2011–2014 2013–2014 2014–2015 2015–2016 2016–2017 2017–2019:   LoKoKo (apuv.)  Ura Basket (apuv.)  Ura Basket  Loimaa Bisons (apuv.)  Kobrat  Korihait
Damion Eric Dantzler (s. 13. helmikuuta 1976) on yhdysvaltalainen koripallovalmentaja ja kilpauransa päättänyt koripalloilija.
Dantzler pelasi kauden 1997–1998 Louisvillen yliopistossa. Tämän jälkeen hän pelasi ammattilaisena muun muassa kotimaansa Santa Cruz Warriorsissa. Kaudeksi 2007–2008 Dantzler saapui suomalaiseen Tampereen Pyrintöön, jossa hän sijoittui runkosarjan levypallotilaston kärkipäähän ja oli runkosarjan kolmanneksi tarkin kahden pisteen heittojen heittäjä 63,6 prosentin keskiarvollaan. Vuonna 2009 Dantzler palkattiin loukkaantumisista kärsineeseen Team Componentaan, ja vuonna 2010 hän kävi pelaamassa kaksi ottelua Salon Vilppaassa. Kaudella 2010–2011 Dantzler pelasi I-divisioonan Loimaan Korikonkareissa.
Dantzler aloitti valmentajauransa toimimalla Loimaan Korikonkarien edustusjoukkueen apuvalmentajana kolmen kauden ajan vuosina 2011–2014. Kauden 2013–2014 Dantzler työskenteli myös Ura Basketin organisaatiossa: hänen työtehtäviinsä kuuluivat miesten edustusjoukkueen sekä seuran A-poikien apuvalmentajana ja seuran kehitysjoukkueen päävalmentajana toimiminen. Huhtikuussa 2014 Dantzler valittiin Ura Basketin päävalmentajaksi. Keväällä 2015 hänet valittiin korkeimpaan Suomessa järjestettävään valmentajantutkintokoulutukseen, HKVT:hen. Elokuussa 2015 Dantlez palasi Loimaalle apuvalmentajaksi. Kauden kevätpuoliskolla joukkueen talousongelmat nousivat julkisuuteen. Päävalmentaja Greg Gibsonin lähdettyä seurasta Dantzlerin oli tarkoitus nousta Loimaan päävalmentajaksi seuraavaksi kaudeksi. Bisons ei kuitenkaan saanut lisenssiä Korisliigaan. Heinäkuussa 2016 Dantzler siirtyi lapualaisen Korisliigassa pelanneen Kobrien päävalmentajaksi yksivuotisella sopimuksella.
Joulukuussa 2017 Dantzler siirtyi uusikaupunkilaisen Korisliigassa pelanneen Korihaiden päävalmentajaksi loppukauden mittaisella sopimuksella. Toukokuussa 2018 Dantzler teki jatkosopimuksen Korihaiden kanssa.
Aiheesta muualla

Damion Dantzler basketball profile eurobasket.com (englanniksi)
Cervi

| Cervi Oy |
| --- | --- |
Yritysmuoto:  julkinen osakeyhtiö
Perustettu:  helmikuu 2014
Toimitusjohtaja:  Petri Valve
Puheenjohtaja:  Janne Näränen
Kotipaikka:  Helsinki, Suomi
Toimiala:  Lämpö- vesijohto ja ilmastointiasennus
Liikevaihto:   19,1 milj. € (2023)
Liikevoitto:   -2,6 % (2023)
Henkilöstö:  emoyhtiössä 173
Kotisivu:  www.cervi.fi
Huomioitavaa:  https://vainu.io/company/cervi-oy-taloustiedot-ja-liikevaihto/FI26073857/yritystiedot
Infobox OKVirheellinen NIMI-arvo: 
Cervi Oy (aiemmin Cervi Talotekniikka Oy) on suomalainen vuonna 2014 perustettu ilmanvaihtoalan yritys. Cervin palveluihin kuuluu kiinteistöjen olemassa olevien ilmanvaihto- ja jäähdytysjärjestelmien ylläpito, huolto ja uudistaminen. Sillä on toimipisteitä Helsingissä, Tampereella, Kotkassa ja Turussa.
Historia

Cervi on perustettu vuonna 2014. Yrityksen omistajiksi tulivat 2. toukokuuta 2016 Petri Valve ja Karl Jensen. Valveella on ollut oma nuohousalan yritys Petri Valve Oy vuodesta 1994, joka työllisti noin 30 henkilöä. Henkilökuntaa oli silloin yhteensä 8.
Toimintaa laajennettiin alusta alkaen. Kesällä 2016 aloitettiin digitaalisen toiminnanohjausjärjestelmän kehitys ja rekrytoinnit tuotannon puolelle. Vuoden 2016 loppuun mennessä yritys toimi edelleen Helsingissä, Valve oli nimitetty toimitusjohtajaksi ja henkilömäärä oli 30. Vuonna 2017 kasvatettiin myös hallintoa palkkaamalla talous- ja hallintopäällikkö. Rekrytointi jatkui läpi vuoden ja elokuussa 2017 avattiin uusi toimipiste Tampereelle. Liiketoiminta laajeni myös Helsingissä ja puhdistus- ja korjausurakointiin palkattiin omat vetäjät. Vuoden 2017 lopussa henkilömäärä oli 65.
Piirinuohousjärjestelmä lakkautettiin Helsingissä 31.12.2017, mikä mahdollisti uuden liiketoiminnan perustamisen Cerville vuoden 2018 alusta – savuhormien nuohouksen.
Lokakuussa Cervin toimintaan tuli mukaan pääomasijoittaja Saari Partners Oy. Vuoden lopussa henkilömäärä oli 95. Kotkan Nuohous- ja Ilmastointi Oy ostettiin maaliskuussa 2019 ja syntyi Cervin Kymenlaakson toiminta.
Elokuussa 2019 tehdyssä brändiuudistuksessa yrityksestä alettiin käyttää pelkästään nimeä Cervi. Huoltoautoja oli liikenteessä yli 60, ja Helsingin toimitiloja oli laajennettu 5 kertaa. Vuonna 2019 Cervi oli liikevaihdoltaan talotekniikkaurakoitsijoista kovin kasvaja 72 prosentin nousullaan. Lokakuussa 2020 Cervissä työskenteli 170 henkilöä.
Maaliskuussa 2020 Taitotalon ja Cervin välille solmittiin kumppanuussopimus koulutusyhteistyöstä Cervin Mestariopistossa. Ensimmäinen kokonaan Cerville omistettu luokka aloitti Taitotalossa tammikuussa 2022 ja ensimmäiset opiskelijat valmistuvat kesäkussa 2022.
Toukokuussa 2021 Cervi laajensi palvelujaan kylmätekniikkaan ja jäähdytykseen ostamalla RE-tekniikka Oy:n
Huhtikuussa 2022 Cervi osti digitalisaatioon ja IoT-teknologiaan erikoistuneen ControlThings Oy Ab:n liiketoiminnan.
Marraskuussa 2022 Cervi sai omistajakumppanikseen kotimaisen pääomasijoitusyhtiön Intera Partnersin. Helmikuussa 2023 Cervi osti forssalaisen Ivaso Oy:n liiketoiminnan. Ivaso jatkaa toimintaa omalla nimellään. Lokakuussa 2023 Cervi avasi uuden toimipisteen Mikkeliin joka vastaa Etelä-Savon asiakaskunnasta.
Vuonna 2023 Cervi teki Ivason lisäksi 5 muuta yrityskauppaa ja konserniin liittyivät  maaliskuussa TMP-Ilmastointi Pirkanmaalta, toukokuussa Tuloilma.com Helsingistä ja Kylmätehdas Porvoosta, kesäkuussa Kokkolan Kylmäpalvelut sekä syyskuussa Topi Riivari Oy:n Turusta. Kunkin yrityksen jatkaessa toimintaansa omilla nimillään. Tammikuussa 2024 Kylmätehdas Oy sulautui osaksi Cerviä.
Vuonna 2024 Cervi jatkoi yritysostojaan. Tammikuussa Cervi Groupiin liittyivät Pirkanmaalta Kylmäset Oy, huhtikuussa Salossa ja Turun alueella toimiva Energiatalo Järvi Oy, toukokuussa Keski-Uudenmaan Ilmastointi Oy, kesäkuussa Turkulainen Modul-Kanava Oy ja heinäkuussa vuoden kuudes yritysosto oli Air-Tikki Oy Forssasta.
Kesäkuussa 2024 yritys vaihtoi viralliseksi nimekseen Cervi Oy.
Aiheesta muualla

Yrityksen kotisivut
Chavín de Huantar

Chavín de Huántar
Chavín de Huantar on arkeologinen kaivausalue Perussa. Siellä on jäänteitä Chavínin kulttuurista, joka kehittyi siellä vuosien 1500 ja 300 eaa. välillä, ja jonka arkeologit nimesivät tämän paikan mukaan. Se on ollut uskonnollisten menojen paikka, ja se on runsaasti koristeltu lähinnä eläinaiheilla.
Chavín de Huantar sijaitsee yli kolmen kilometrin korkeudessa vuoristossa, Marañón-joen lähteillä noin 250 kilometriä Limasta. Aluetta uhkaavat eroosio, hallitsematon turismi ja mahdolliset tulvat.
Alue on ollut Unescon maailmanperintökohde vuodesta 1995.
Aiheesta muualla

Kuvia tai muita tiedostoja aiheesta Chavín de Huantar Wikimedia Commonsissa
Chavín - Perun kulttuurien äiti[vanhentunut linkki] Tiede-lehti 2/2001
Unescon maailmanperintökohteet Perussa
Arequipan historiallinen keskusta
Caralin pyhä kaupunki
Chan Chanin arkeologinen alue
Chavinin arkeologinen alue
Cuscon kaupunki
Huascaránin kansallispuisto
Liman historiallinen keskusta
Machu Picchu
Manún kansallispuisto
Nazcan ja Pampas de Jumanan kalliopiirrokset
Inkavaltakunnan tieverkosto
Río Abiseon kansallispuisto
Cartoon Tree

Cartoon tree on 17. helmikuuta 1996 Ylivieskassa perustettu power pop -yhtye.
Jäsenet

Harri "Huuki" Huuhtanen – laulu, kitara (muut yhtyeet: Ben's Diapers, Jukka Takalo)
Jari Kangaskorte – laulu, kitara (muut yhtyeet: SaintPolis, Sadetta, Jadecroon, Epilä, Jukka Takalo, Calvin Pussy)
Maako Härönen – laulu, basso (muut yhtyeet: Aknestik, Minkki, Epilä, Russian Love, Jukka Takalo)
Rane Hirvelä – rummut (muut yhtyeet: SaintPolis, Escape Whale, Pablo Heraldez)
Jäsenet > Entiset jäsenet

Pentti Ruotsi – laulu, rummut (muut yhtyeet: Amazing Tails)
Olli Linna – laulu, rummut, basso (muut yhtyeet: Time Flies, Elliot Scale)
Tomi Korhonen – basso (muut yhtyeet: Ethel Suspense, Time Flies)
Diskografia > Studioalbumit

Goodbye Mrs. Greeneyes (1999,  Popatak)
Diskografia > Muut albumit

Roller (1998,  Popatak, 7" sininen single)
Maria (1999, CDS, Popatak Popatak)
Songs from Northern Finland (2004,  demo, Cartune Records)
Aiheesta muualla

Cartoontree.net
Christian Theodor Oker-Blom

Christian Theodor Oker-Blom
Christian Oker-Blom
Christian Theodor Oker-Blom (vuoteen 1865 Åkerblom; 7. elokuuta 1822 Sortavala – 9. elokuuta 1900) oli suomalainen upseeri, joka teki uransa Venäjän armeijassa ja nousi lopulta kenraaliksi. Hän toimi myös senaattorina. Christian Åkerblom aateloitiin vuonna 1866 ja otti silloin nimekseen Oker-Blom ja tunnuslausekseen "Oma toimi Luojan apu". Oker-Blom-suku on sittemmin ritarihuoneella Suomen Aatelissuku numero 239.
Oker-Blom toimi lisäksi sekä Viipurin läänin kuvernöörinä (1866–1882), että senaattorina Helsingissä (1882–1891), jossa hänet tunnettiin hyvin suomalaismielisenä poliitikkona senaattori Yrjö-Koskisen kanssa. Jäätyään eläkkeelle hän edelleen jatkoi kirjoittamistaan yhteiskunnallisesti merkittävistä aiheista. Maanpuolustuskysymykset kuuluivat hänen erikoisosaamisalaansa koko uransa ajan ja hänellä olikin merkittävä rooli siinä, että asevelvollisuus otettiin Suomessa käyttöön.
Sotilasura

Christian Åkerblom oli sortavalaisen kappalaisen ja varakirkkoherran Gustav Vilhelm Åkerblomin poika. Christian ei kuitenkaan seurannut suvun perinnettä teologina tai virkamiehenä. Hän hakeutui Suomen kadettikouluun Haminaan.
Suomen kadettikoulusta valmistuneilla oli Suomen suurruhtinaskunnan aikaan samat mahdollisuudet luoda uraa Venäjän armeijassa kuin oli parhaista venäläisistä sotakouluista valmistuneillakin. 31-vuotiaana Christian oli ylennetty yliluutnantiksi ja hän sai komennuksen Pietarin sota-akatemiaan. Kaksi vuotta myöhemmin (1855) hän valmistui koulusta ja sai ylennyksen kapteeniksi. Siihen mennessä oli Kriminsota myös syttynyt. Åkerblom ei osallistunut varsinaisiin sotatoimiin, kun hänen joukkonsa lähetettiin turvaamaan Venäjän läntistä rajaa.
Vuonna 1861 sai Christian komennuksen Suomeen. Hänet nimitettiin esikuntapäälliköksi tulevaan suomalaiseen sotilasalueeseen. Suomalaisen sotilasalueen esikunta oli venäläinen viranomainen ja käsitti Suomessa olevat venäläiset joukot. Tässä toimessa Christian Åkerblom oli kenraalikuvernöörin lähin sotilasneuvonantaja.
Christian Oker-Blom oli saavuttanut everstin arvon aatelointihetkellä. Hän jäi esikuntaan, vaikkakin hoiti pääasiassa siviilivirkaa ja hänet ylennettiin vielä kenraaliluutnantiksi ja eläköityessään kenraaliksi.
Asevelvollisuuden käyttöönotto

Christian Oker-Blomin osaamisalue keskittyi lähinnä maanpuolustuskysymyksiin. Toimiessaan esikuntapäällikkönä hän laati ehdotuksen Suomen suurruhtinaskunnan puolustusvoimain uudelleenorganisoinnista. Ehdotuksessaan hän kritisoi voimakkaasti Suomessa sovellettavaa kahta eri miehitysjärjestelmää. Hän puolusti asevelvollisuutta, josta oli tullut entistä tavanomaisempi ulkomailla.
Saksa-Ranska -sodan perusteella tehtiin Venäjällä 1870 periaatepäätös ottaa käyttöön uusi sotilasjärjestys, mikä käytännössä tarkoitti ratkaisevaa askelta asevelvollisuutta kohden. Seuraavana vuonna Aleksanteri II julkaisi manifestin, jonka mukaan asevelvollisuus koskisi myös Suomea ja kenraalikuvernööri Adlerberg kutsui koolle komitean, jonka tehtävänä oli tutkia mahdollisuuksia asevelvollisuuden soveltamiseksi. Christian Oker-Blom lähetti kenraalikuvernöörille vanhan ehdotuksensa Suomen puolustusvoimain uudelleenorganisoinnista, mutta sai vastaukseksi, että esitys ei enää nykyisissä olosuhteissa ollut ajankohtainen. Oker-Blomia ei myöskään kutsuttu juuri perustetun komitean jäseneksi.
Christian Oker-Blom päätti vallitsevassa tilanteessa tuoda julki mielipiteensä julkaisemalla esitteen ” Kort öfversigt af försvarskrafternas organisation i närvarande tid”. Esitteessä hän selvitti, kuinka puolustusvoimat oli organisoitu muissa, lähinnä eurooppalaisissa, maissa. Kuten aiemmassa esityksessään oli hänen päälinjansa se, että miehitysjärjestelmä Suomen osalta oli vanhentunut ja vaihtoehto, jonka puolestapuhuja hän oli, oli vakituinen ydinjoukko yhdistettynä yleiseen asevelvollisuuteen, joka oli sovellettu Suomen olosuhteisiin.
Asevelvollisuus oli valtiopäivien tärkein kysymys vuonna 1877. Christian Oker-Blom osallistui aatelissäädyssä valtiopäiville ja oli asevelvollisuutta valmistelevan maanpuolustustyöryhmän jäsen. Valtiopäivät hyväksyivät asevelvollisuuteen siirtymisen ja Oker-Blom nimitettiin asevelvollisuuden käyttöönottokomitean ensimmäiseksi puheenjohtajaksi.
Yhteiskunnallinen vaikuttaminen

Oker-Blom osallistui aatelissäädyssä valtiopäiville 1867, 1872, 1877–1878, 1882, 1885, 1888 ja 1894.
Vuonna 1882, jolloin Christian Oker-Blom nimitettiin senaattoriksi ja tarkemmin ottaen senaatin talousosaston jäseneksi ja siviilitoimituskunnan päälliköksi, havaittiin ensimmäistä kertaa uudet poliittiset ryhmäjaot senaattoreiden nimityksissä. Oker-Blomin lisäksi samana vuonna valittiin fennomaanisen suuntauksen johtajaksi Georg Zacharias Forsman (vuodesta 1884 eteenpäin aateloituna Yrjö-Koskinen) ja liberaalipuolueen johtohahmo Leo Mechelin senaattoriksi. Oker-Blom kuten Yrjö-Koskinenkin laski kuuluvansa fennomaanipuolueeseen. Oker-Blom ja Yrjö-Koskinen seurustelivat keskenään myös yksityiselämässään.
Oker-Blomien kotona erityisesti rouva Julia Maria Lovisa (o.s. Böckelman) kuuluu kannattaneen J.V. Snellmanin kansallisuus- ja kielioppeja. Christian Oker-Blom omaksui myös ajatuksen, että koulutetun ruotsinkielisen eliitin tehtävä on johtaa vahvan kansallistunteen ja kansallisvaltion rakentamista suomeksi. Suomalainen kulttuuri oli yhteensitova tekijä fennomaanien kansallisuusajatuksessa ja yleinen kansalaiskoulutus oli merkittävässä asemassa kansallisuusprojektin onnistumisessa. Oker-Blom oli ennen aikaansa senaattorina, Viipurin läänin kuvernöörin roolissa, vaikuttanut kansakoulujen rakentamiseen. Hänellä oli merkittävä rooli joidenkin maatalouskoulujen ja seminaarien perustamisessa. Fennomaanit katsoivat yleisen asevelvollisuuden lisäävän mahdollisuuksia vahvistaa eri yhteiskuntaluokkien välisiä suhteita, kun järjestelmä aikaisemmin rasitti eniten maanviljelijöitä. Oli pitkälti Oker-Blomin ansiota, että fennomaanit aikaisessa vaiheessa ajoivat yleistä asevelvollisuutta.
Christian Oker-Blom kävi ainakin ajoittain ammattiuransa lopulla Venäjällä. Viimeisinä senaatin vuosinaan hänet nimettiin Suomen asioiden komiteaan, joka oli sidoksissa Pietarin ministeriösihteeristöön, joka puolestaan valmisteli ja esitteli Suomen asioita keisarille. Finsk Militär Tidskriftissä olleesta nekrologista käy ilmi, että tämä komiteajäsenyys oli hänelle merkityksettömin tehtävä. Nekrologin kirjoittajan mielestä Oker-Blomilla oli aivan liian avosydäminen ja suorasukainen luonne diplomaattisia kysymyksiä ajatellen. Ennen eläkkeelle hakeutumistaan vuonna 1891 toimi hän hetken aikaa Suomen v.t. kenraalikuvernöörinä kreivi Heidensin virkavapaan aikana.
Perhe

Perheeseen syntyi kahdeksan lasta: Aina Maria Elisabet (1852–1920), Axel Hjalmar (1856–1857), Georg Christian (1859–1892), Edgar Ferdinand (1861–1887), Maximilian Ernst Gustaf (1863–1917), Alexander Julius (1865–1888), Alfons Constantin (1868–1923) ja Hjalmar Christian (1870–1937). Maximilian (Max) Oker-Blom teki sittemmin varteenotettavan uran lääketieteen alalla. Vain Max sai miespuolisia jälkeläisiä, jotka kantavat Oker-Blomin sukunimeä.
Come Out and Play

| Come Out and Play Twisted Sister |
| --- | --- | --- |

Studioalbumin tiedot
 Äänitetty : 1985
 Julkaistu: 1985
 Tuottaja(t): Dieter Dierks
 Tyylilaji: Hard rock Glam metal Shock rock
 Kesto: 39.36 (Bonus kappaleen kanssa 46:02)
 Levy-yhtiö: Atlantic Records
Twisted Sister muut julkaisut
| Stay Hungry 1984 | Come Out and Play 1985 | Love Is For Suckers 1987 |
Come Out and Play (1985) on hard rock -yhtye Twisted Sisterin neljäs albumi. Albumilla esiintyy lukuisia vierailevia tähtiä. Kappaleen "Be Chrool to Your Scuel" Dee Snider laulaa duettona Alice Cooperin kanssa. Billy Joel soittaa samassa kappaleessa pianoa.
"Leader of the pack" on cover versio The Shangri-Las:n kappaleesta "Leader of the pack". "Come out and play" on Twisted Sisterin toiseksi viimeinen albumi ennen yhtyeen hajoamista vuonna 1987.
Kappaleet

Come Out and Play - 4:51
Leader of the Pack - 3:48
You Want What We Got - 3:45
I Believe in Rock 'n' Roll - 4:03
The Fire Still Burns - 3:34
Be Chrool to Your Scuel - 3:53
I Believe in You - 5:23
Out on the Streets - 4:27
Lookin Out for # 1 - 3:07
Kill or Be Killed - 2:47
King of the Fools (Bonus kappale kasetti- ja CD-versioissa) - 6:26